

**ประกาศเทศบาลตำบลบึงวิชัย**

**เรื่อง มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม**

**ประจำปีงบประมาณ 2563**

# **………………………………………………………..**

เพื่อให้การปฏิบัติงานของพนักงานเทศบาลตำบลบึงวิชัยเป็นไปอย่างมีประสิทธิภาพ เกิดความโปร่งใส อีกทั้งส่งเสริมวินัย คุณธรรม จริยธรรม และการป้องกันการทุจริตในองค์กร เทศบาลตำบลบึงวิชัย จึงได้กำหนดมาตรการพัฒนาส่งเสริมการปฏิบัติตามมาตรฐานจริยธรรม การบริหารจัดการผลประโยชน์เพื่อป้องกันการขัดกันระหว่างผลประโยชน์ส่วนตนกับผลประโยชน์ส่วนรวม ดังนี้

1.ห้ามมิให้เจ้าหน้าที่พัสดุจัดซื้อจัดจ้างกับผู้เสนองาน ที่มีความเกี่ยวข้องกับบุคลากรภายในเทศบาลตำบลบึงวิชัย ทั้งประโยชน์ส่วนตนและประโยชน์ส่วนรวม

2.ห้ามมิให้บุคคลในเทศบาลตำบลบึงวิชัย ใช้อำนาจหน้าที่ในตำแหน่งหรือหน้าที่ดำเนินงานหรือโครงการที่เอื้อผลประโยชน์กับตนเองทั้งที่เกี่ยวกับเงินและทรัพย์สินอื่น

3.ห้ามมิให้บุคคลในเทศบาลตำบลบึงวิชัย ดำรงตำแหน่งที่ทำหน้าที่ทับซ้อนกัน

4.ในกรณีที่บุคลากรเทศบาลตำบลบึงวิชัย มีผลประโยชน์ทับซ้อนให้ใช้หลักปฏิบัติดังนี้^

 -การเปิดเผยต่อหัวหน้าส่วนราชการ และผู้บริหารเทศบาลตำบลบึงวิชัย ว่างานเรื่องใดที่มีผลประโยชน์ขัดกันระหว่างผลประโยชน์ส่วนตนกับผลประโยชน์ส่วนรวม

 -การถอนตัว ออกจากการทำหน้าที่ตัดสินใจหรือทำงานที่บุคลากรที่ผลประโยชน์ทับซ้อนกัน

 -ให้ผู้อำนายการกองคลัง มีหน้าที่ตรวจสอบบุคลากรในเทศบาลตำบลบึงวิชัย ถึงความเกี่ยวข้องกับผู้เสนองานพร้อมทั้งรายงานผลการปฏิบัติงานเพื่อป้องกันผลประโยชน์ทับซ้อนต่อนากเทศมนตรีตำบลบึงวิชัยทราบ

 -การรับของขวัญเป็นการส่วนตัวให้กระทำได้ในกรณีมีมูลค่าไม่เกิน 3,000 บาท หากเกินกว่านั้นต้องรายงานผู้บังคับบัญชาทราบและพิจารณาดำเนินการต่อไป

จึงประกาศให้ทราบโดยทั่วกัน

ประกาศ ณ วันที่ พฤศจิกายน 2562





**มาตรการป้องกันขัดกันระหว่างผลประโยชน์ส่วนตนกับผลประโยชน์ส่วนรวม**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ด้วยการทุจริตการรับสินบน หรือการรับทรัพย์สินหรือประโยชน์อื่นใดของเจ้าหน้าที่ของรัฐเป็นรูปแบบหนึ่งของการขัดกันระหว่างประโยชน์ส่วนบุคคลและประโยชน์ส่วนรวม และเป็นเรื่องที่เชื่อมโยง เกี่ยวเนื่องกับจริยธรรมของเจ้าหน้าที่ของรัฐ อันเป็นสาเหตุสำคัญทำให้เกิดความเสียหายต่อการบริหารงานและภาพลักษณ์ขององค์กร เทศบาลตำบลบึงวิชัย ได้ตระหนักและมีความมุ่งมั่นที่จะปฏิบัติงานให้โปร่งใส ยึดมั่นในคุณธรรมปลอดจากการทุจริตประพฤติมิชอบ จึงได้จัดทำมาตรการป้องกันการรับสินบน เพื่อเป็นแนวทางปฏิบัติในการป้องกันการรับสินบน และให้เจ้าหน้าที่ทุกคนปฏิบัติตามมาตรการดังกล่าวอย่างเคร่งครัด ดังนี้

 1.แนวทางปฏิบัติของหน่วยงาน

 1.1 มีการจัดทำประกาศมาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม และให้เจ้าหน้าที่ในหน่วยงานปฏิบัติตามประกาศดังกล่าวโดยเคร่งครัด

 1.2 มีกลไกการส่งเสริมการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม

 2.ขั้นตอนและวิธีการดำเนินการ

 2.1 ให้มีการจัดทำประกาศมาตรการขัดกันระหว่างผลประโยชน์ส่วนตนกับผลประโยชน์ส่วนรวม และประชาสัมพันธ์ให้เจ้าหน้าที่ของหน่วยงานได้รับทราบและยึดถือตามประกาศดังกล่าว

 2.2 มีการจัดทำคู่มือป้องกันการขัดกันระหว่างผลประโยชน์ส่วนตนกับผลประโยชน์ส่วนรวม (ฃคู่มือป้องกันผลประโยชน์ทับซ้อน) ของหน่วยงาน

 2.3 มีการดำเนินงานหรือกิจกรรมที่สร้างความรู้ความเข้าใจแก่เจ้าหน้าที่ เพื่อส่งเสริมความเข้าใจเกี่ยวกับกฎเกณฑ์และการปฏิบัติงานที่ไม่ขัดต่อประโยชน์ส่วนรวม

 2.4 ให้เจ้าหน้าที่มีส่วนร่วมในการพัฒนาและปรับปรุงมาตรการ และกระบวนการจัดการการขัดกันระหว่างผลประโยชน์ส่วนตนกับผลประโยชน์ส่วนรวมของหน่วยงาน เพื่อให้รู้สึกเป็นเจ้าของและปฏิบัติตาม

 2.5 มีการจัดการและลงโทษเจ้าหน้าที่ผู้กระทำความผิดให้เป็นไปตามกฎระเบียบและมาตรฐานขององค์กร

 3.ส่วนงานที่รับผิดชอบ

 มอบหมายให้ นางจันทร์เพ็ญ อรัญถิตย์ หัวหน้าสำนักปลัดเทศบาลตำบลบึงวิชัย มีหน้าที่ในการจัดทำประกาศมาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม และเป็นผู้รับผิดชอบหลักในการควบคุมดูแลการดำเนินงานของหน่วยงานให้เป็นไปตามมาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวมนี้

